ราชาหอยทอด ดั้งเดิมตั้งขายอยู่ที่ซอยทรงวาดมายาวนาน กว่า 80 ปี มาถึงรุ่นที่ 4 ก็ย้ายมาอยู่หัวมุมซอยตรอกโรงหมูเปิดขายมานานกว่า 30 ปีแล้ว หอยทอดแบบบ้านๆ แต่รสชาติที่ไม่ธรรมดา หาหอยทอดอร่อยๆยากเหมือนกัน บางร้านก็แป้งกรอบบางเกินไป บางร้านก็เหนียวใส่แป้งเยอะเกิน ร้านนี้ผสมวัตถุดิบอย่างพอดีๆ ไม่เหนียวและกรอบจนเกินไป มีทั้งหอยแมลงภู่และนางรม หรือสามารถรวมกันได้ หอยสดไม่เหม็นคาว แต่ที่ร้านจะไม่มีที่จอดหน้าร้าน ต้องจอดข้างถนน และควรไปก่อนบ่ายโมง ไม่งั้นอาจจะอด